  Майя Бывальцева 30-тӥ куарусёнлы Удмуртиын коронавирусэн черлан 256 выль учыръёсты пусйизы. Висьыны усемъёс пӧлын 55 пиналъёс но 65 ареслэсь бадӟым 54 арлыдоос. Со сярысь элькунысь оперативной штаб ивортӥз. Диагноззы Ижкарын 105 улӥсьёслэн зэмаз, Воткаын – 27, Глазкарын – 25, Эгра ёросын – 18, Сарапулын – 12, Ува ёросын – 11, Камабрка ёросын – 10, Яр, Вотка ёросъёсын – быдэн куать, Балезино, Дэбес, Якшур-Бӧдья ёросъёсын – ыбдэн вить, Глаз, Сарапул, Кез ёросъёсын – быдэн ньыль, Пичи Пурга ёросын – куинь, Сюмси ёросын – кык, Дэри, Кияса, Красногорск, Юкаменск ёросъёсын – быдэн одӥг муртлэн. 174 адями висёнэз вормиз. 24 мурт кулӥз. Кышномуртъёслы 60, куинезлы 71, 79, 80, 81, 83, 84, 88, 89, куинезлы 91 арес вал, воргоронъёслы – кыкезлы 65, 66, кыкезлы 68, 69, 70, 75, 84, 89 арес Туннэ нуналлы Удмуртиын коронавиурсэн черлан 53 сюрс 454 учыр лабораториосын зэматэмын. 43 сюрс 3 адями йӧназ, 2 сюрс 26 мурт улонысь кошкиз. Та дыре 456 висисьёслэн тазалыксы секыт лыдъяське. Оглом элькунын коронавируслы 1 миллион 741 сюрс 481 эскеронъёс ортчытӥзы ни, берло нуналскын –8 сюрс 77. Тодэ вайытом, 29-тӥ куартолэзьысен Удмуртиын коронавирусэз алонъя выль сюбегатонъёс кужымазы пыризы. Тегъёс: Тазалык Ижкар висён Удмуртия коронавирус  